Γεώργιος Ρεμπάκος

Ο Γεώργιος Ρεμπάκος (1910 - 25 Μαΐου 1961), του Αντωνίου, ήταν Έλληνας πολιτικός.

 Βιογραφία 
 Έπαρχος και Νομάρχης 
Το 1954 ήταν γραμματέας της Γενικής Διοικήσεως Δωδεκανήσου.εφ. Εμπρός, φύλλο 30-10-1954,    σελ. 16.
Διορίστηκε έπαρχος Νάξου και Καλύμνου (στα 1950)εφ. Εμπρός, 24-9-1950,  σελ. 3 και έγινε ο πρώτος Έλληνας Νομάρχης Δωδεκανήσου το 1955, αν και το αν πληρούσε τα προσόντα για το διορισμό του αμφισβητήθηκε αργότερα (ήταν υπάλληλος του ΟΛΠ με απολυτήριο Γυμνασίου).Ελευθερία, 12-2-1958, σελ. 6.  Ως νομάρχης Δωδεκανήσου έκανε ενέργειες  για την τηλεφωνική σύνδεση της Καρπάθου με την Αθήνα.Φλας στο Παρελθόν , Η Ροδιακή, 12-6-1955, αναδημοσίευση 19-6-2015, ανάκτηση 11-2-2016. 

Με επερώτησή τους προς τη Βουλή, αρκετοί βουλευτές της αντιπολίτευσης όπως ο Ιωάννης Τούμπας, έθεσαν το θέμα του νομάρχη, καταγγέλλοντας ότι "δεν πληρούσε τα ουσιαστικά και τυπικά προσόντα που προέβλεπε ο περί των νομαρχών νόμος" και ότι για το διορισμό του χρειάστηκε να γίνει δική τροπολογίαΜακεδονία, φύλλο 12-2-1958,   σελ. 6.  και  ανάμεσα στα άλλα το ότι "δεν έπαψε να αναθέτει σε ανάξια πρόσωπα δημόσια αξιώματα", όπως ανέφερε ο Γεώργιος Τρουλλινός.Ελευθερία, 15-2-1958, σελ. 6 Από την πλευρά της, η τότε κυβέρνηση, μέσω του υπουργού Εσωτερικών Δημητρίου Μακρή αναγνώρισε καλή πρόθεση στην αντιπολίτευση, αλλά απέρριψε τις καταγγελίες καλύπτοντας τον νομάρχη και τον αντικατέστησε 5 μήνες μετά, παρότι ο Σοφοκλής Βενιζέλος, αρχηγός των Φιλελευθέρων είχε κάνει διάβημα ζητώντας την αντικατάσταση του Ρεμπάκου από το αξίωμα του Νομάρχη Δωδεκανήσου.

Ο Ρεμπάκος διορίστηκε Νομάρχης Ηλείας στις 18 Ιουλίου 1958. Στη διάρκεια της θητείας του στην Ηλεία, απεβίωσε σε ηλικία 51 ετών και κηδεύτηκε από τον ιερό ναό Αγίου Κωνσταντίνου στον Πειραιά.Ελευθερία, Κηδείαι, 26-5-1961,   σελ.2 . 

Ήταν παντρεμένος με την Ευδοκία Ρεμπάκου και είχαν μια κόρη, την Ντάντα.

 Πηγές 
Ρεμπάκος, Γεώργιος, Διάλεξις Νομάρχου Δωδεκανήσου Γεωργίου Α. Ρεμπάκου της 5ης Ιουνίου 1957 προς τους εκπαιδευομένους εις την Σχολήν Εθνικής Αμύνης, Ρόδος, 1957, σ.24.

 Παραπομπές 

Κατηγορία:Νομάρχες Ηλείας
Κατηγορία:Νομάρχες Δωδεκανήσου